ອີຣ່ານ ມອບຄຳຕອບ ກ່ຽວກັບຂໍ້ຕົກລົງຢູເຣນຽມ ໃຫ້ແກ່ອົງການ ພະລັງງານ ປະຣະມະນູສາກົນແລ້ວ
ຂ່າວສຳຄັນອື່ນໆ: ທ່ານນາງຄລິນຕັນ ເພັ່ງເລັງໃສ່ ຜົນປໂຍດຮ່ວມກັນ ໃນການຢ້ຽມຢາມ ທາງການທູດ ຕໍ່ປາກິສຖານ; ທ່ານໂອບາມາ ໄປຮ່ວມພິທີຮັບສົບ ທະຫານອະເມຣິກ
ປະທານາທິບໍດີອີຣ່ານ ທ່ານ MAHMOUD AHMADINEJAD ກ່າວວ່າ ປະເທດ ຂອງທ່ານຈະບໍ່ຍອມປະຖິ້ມ ໂຄງການນິວເຄລັຽຂອງ ຕົນ ແຕ່ກໍພ້ອມແລ້ວ ທີ່ຈະຮ່ວມມືກັບມະຫາອຳນາດ ຕາເວັນຕົກ ກ່ຽວກັບຂໍ້ຕົກລົງ ເຊື້ອໄຟນິວເຄລັຽ ທີ່ໄກ່ເກັ່ຽໂດຍອົງການສະຫະປະຊາຊາດນັ້ນ ທ່ານ AHMADINEJAD ກ່າວໃນການປາສັຍ ທາງໂທຣະພາບທີ່ເມືອງ MASHAD ໃນພາກຕາເວັນອອກ ສຽງເໜືອ ຂອງອີຣ່ານ ໃນວັນພະຫັດ ມື້ນີ້ວ່າບັນດາປະເທດ ຕາເວັນຕົກ ໄດ້ເຄື່ອນໄຫວ ຈາກການປະເຊີນໜ້າ ໄປສູ່ການຮ່ວມມືກັນ ຂໍ້ສເນີຂອງ ອົງການພະລັງງານ ປະຣະມະນູສາກົນ ແມ່ນຈະໃຫ້ອີຣ່ານ ສົ່ງທາດຢູເຣນຽມຂອງຕົນ ໄປກັ່ນໃນຣະດັບຕ່ຳ ຢູ່ຕ່າງປະເທດ ເພື່ອໃຊ້ກັບ ເຕົາແຍກນິວເຄລັຽ ສຳລັບການຄົ້ນຄວ້າ ແຜນການທີ່ວ່ານີ້ ແມ່ນແນໃສ່ ເພື່ອປ້ອງກັນ ບໍ່ໃຫ້ອີຣ່ານກັ່ນທາດຢູເຣນຽມເອງ ຈົນເຖິງຈຸດ ທີ່ອີຣ່ານສາມາດ ນຳໄປສ້າງ ອາວຸດນິວເຄລັຽໄດ້ ຣັຖມຸນຕຣີ ການຕ່າງປະເທດສະ ຫະຣັດ ທ່ານນາງ HILLARY CLINTONໄດ້ພົບປະ ກັບພວກນັກສຶກສາ ເຈົ້າໜ້າທີ່ ແລະ ພວກຜູ້ນຳ ທາງດ້ານສາສນາຂອງປາກິສຖານ ທີ່ນະຄອນລາຮໍ ໃນລະຫວ່າງ ການເດີນທາງ ໄປຢ້ຽມຢາມ ທາງດ້ານການທູດທີ່ແນໃສ່ ເພື່ອເຮັດໃຫ້ ພາບພົດຂອງ ສະຫະຣັດດີຂຶ້ນ ນຶ່ງມື້ ລຸນຫລັງທີ່ໄດ້ມີການໂຈມຕີ ດ້ວຍຣະເບີດ ຣົດ ທີ່ເມືອງ PESHAWAR ຊຶ່ງເຮັດໃຫ້ມີ ຜູ້ເສັຽຊີວິດ 105ຄົນນັ້ນ ທ່ານນາງ CLINTON ໄດ້ຮຽກຮ້ອງ ໃຫ້ພວກນັກສຶກສາ ທີ່ວິທຍາລັຍລາຮໍຂອງຣັຖບານ ຕ້ານຢັນກັບ ພວກຫົວຮຸນແຮງ ທີ່ເປັນພັຍຂົ່ມຂູ່ ເຮັດໃຫ້ປາກິສຖານບໍ່ມີສະເຖັຽຣະພາບ ມີຫລາຍໆຄົນ ໄດ້ຖາມທ່ານນາງ CLINTON ວ່າ ຈະເຮັດແບບໃດກ່ຽວກັບການ ຂາດຄວາມເຊື່ອໝັ້ນ ລະຫວ່າງປາກິສຖານ ແລະສະຫະຣັດ ທ່ານນາງຕອບວ່າໃນເວລານີ້ ປະເທດທັງສອງ ກຳລັງມາເຖິງຈຸດ ທີ່ທັງສອງຝ່າຍ ສາມາດເສີມສ້າງຄວາມສັມພັນໃໝ່ ອີງຕາມການມີ ຜົນປໂຍດຮ່ວມກັນ ຫລາຍກວ່າ ການຂັດແຍ້ງກັນ ປະທານາທິບໍດີ ສະຫະຣັດ ທ່ານ BARACKOBAMA ໄດ້ເດີນທາງ ໃນຄືນວານ ນີ້ ໄປຍັງຖານທັບ ອາກາດແຫ່ງນຶ່ງ ທີ່ຣັດ DELAWAREເພື່ອຕ້ອນຮັບເຮືອບິນ ທີ່ບັນທຸກສົບ ທະຫານ ແລະພົລເຮືອນ ອະເມຣິກັນ 18 ຄົນທີ່ເສັຽຊີວິດ ໃນອັຟການິສຖານ ເມື່ອໄວໆມານີ້ ທ່ານ OBAMA ໄດ້ເດີນທາງອອກຈາກເດີ່ນ ທຳນຽບຂາວ ໂດຍເຮືອບິນ ເຮຣີຄອບເຕີ້ ປະທານາທິບໍດີ ໃນຕອນແລງຂອງຄືນວັນພຸດ ໄປຍັງຖານທັບອາກາດ DOVER ການເດີນທາງດັ່ງກ່າວ ໄດ້ມີການແຈ້ງໃຫ້ນັກຂ່າວ ຈຸນ້ອຍໆຈຸນຶ່ງຊາບ ຍ້ອນຖືເປັນຄວາມລັບ ປະທານາທິບໍດີ OBAMAໄດ້ພົບປະ ກັບບັນດາຄອບຄົວ ຂອງຊາວອະເມຣິກັນ ທີ່ເສັຽຊີວິດ ທີ່ໂບດແຫ່ງນຶ່ງຂອງຖານທັບອາກາດດັ່ງກ່າວ ເຮືອບິນຂົນສົ່ງ ຂອງກອງທັບອາກາດ ສະຫະຣັດລຳນຶ່ງໄດ້ລຳລຽງສົບ ທະຫານອະເມຣິກັນ 8 ຄົນ ທີ່ເສັຽຊີວິດ ໃນມື້ວັນອັງຄານ ຜ່ານມາໃນການໂຈມຕີ ດ້ວຍຣະເບີດຫລາຍໆຄັ້ງ ຢູ່ໃນພາກໃຕ້ ອັຟການິສຖານ ບວກໃສ່ທະຫານອະເມຣິກັນອີກ 7 ຄົນ ແລະເຈົ້າໜ້າທີ່ ຕໍ່ຕ້ານຢາເສບຕິດ 3 ຄົນ ທີ່ເສັຽຊີວິດນຶ່ງມື້ກ່ອນ ຍ້ອນເຮືອບິນ ເຮຣີຄອບເຕີ້ທະຫານ ປະສົບອຸບັດຕິເຫດຕົກ ເຈົ້າໜ້າທີ່ເລືອກຕັ້ງ ອັຟກາ ນິສຖານ ກ່າວວ່າ ຕົນມີແຜນການ ທີ່ຈະເພີ້ມ ຈຳນວນໜ່ວຍປ່ອນບັດ ໃນການເລືອກຕັ້ງ ປະທານາທິບໍດີ ຮອບສອງ ໃນອາທິດໜ້ານີ້ເຖິງແມ່ນໄດ້ມີ ຄວາມວິຕົກກັງວົນຢ້ານວ່າ ຈະມີການສໍ້ໂກງ ຄະແນນສຽງຫຼາຍກວ່າ ການເລືອກຕັ້ງ ເທື່ອທຳອິດກໍຕາມ ຄະນະສັງເກດການເລືອກຕັ້ງ ຕ່າງປະເທດໄດ້ໃຫ້ຄຳແນນຳ ຫຼຸດໜ່ວຍປ່ອນບັດ ທີ່ມີຫລາຍກວ່າ 6 ພັນໜ່ວຍ ໃນການເລືອກຕັ້ງເທື່ອທຳອິດນັ້ນລົງ ຫຼັງຈາກ ຄະນະກວດກາ ພົບວ່າ ໄດ້ມີການປ່ອນບັດ ແບບສໍ້ໂກງຫລາຍກວ່າ 1 ລ້ານບັດ ເປັນທີ່ເຊື່ອກັນວ່າ ບັດປອມຫລາຍໆບັດ ແມ່ນມາຈາກໜ່ວຍປ່ອນບັດ ທີ່ຢູ່ສອກຫລີກຫ່າງໄກ ທີ່ບໍ່ເຄີຍໄດ້ເປີດ ຫລືບໍ່ມີພວກນັກສັງເກດການ ຕິດຕາມເບິ່ງ ການປ່ອນບັດ ຄະນະກັມມະການເລືອກຕັ້ງທີ່ເປັນອິສຣະ ຂອງອັຟການິສຖານ ກ່າວໃນວັນພະຫັດ ມື້ນີ້ວ່າ ຕົນຈະເພີ້ມຈຳນວນໜ່ວຍປ່ອນບັດ ຂຶ້ນໜ້ອຍນຶ່ງ ເປັນ 6,322 ບ່ອນ ແລະມີ ພະນັກງານພຽງພໍທີ່ຈະຄ້ຳປະກັນ ຄວາມໜ້າເຊື່ອຖືໄດ້ ສະຫະຣັດ ແລະຈີນ ໄດ້ເປີດການ ເຈຣະຈາ ທາງດ້ານການຄ້າໃນຂະນະທີ່ ທັງສອງຝ່າຍ ຕ່າງກໍຊອກຫາ ພື້ນຖານຮ່ວມກັນ ກ່ຽວກັບບັນຫາຕ່າງໆນັບແຕ່ການປ່ຽນແປງ ຂອງດິນຟ້າອາກາດ ຕລອດເຖິງ ການຂັດແຍ້ງ ທາງດ້ານການຄ້າ ໃນການໃຫ້ຄວາມ ເຫັນ ເວລາເປີດ ກອງປະຊຸມເຈຣະຈາ ທີ່ເມືອງຫັງໂຈວ໌ທາງພາກຕາເວັນອອກ ຂອງຈີນນັ້ນ ຣັຖມຸນຕຣີ ກະຊວງການຄ້າ ຂອງສະຫະຣັດ ທ່ານ GARYLOCKE ກ່າວວ່າ ມັນເປັນສິ່ງສຳຄັນ ທີ່ທັງສອງຝ່າຍ ຈະຕ້ອງໄດ້ ສ້າງຄວາມກ້າວໜ້າຢ່າງຈະແຈ້ງ ແລະພິສູດໄດ້ ໃນລະຫວ່າງ ການປະຊຸມກັນນີ້ ທ່ານ LOCKE ກ່າວວ່າມັນເປັນສິ່ງສຳຄັນ ທີ່ປະເທດທັງສອງ ຕ້ອງໄດ້ສະແດງໃຫ້ ປະຊາຊົນຂອງຕົນ ເຫັນວ່າສະຫະຣັດ ແລະຈີນ ສາມາດດຳເນີນງານ ຮ່ວມກັນໄດ້ ການປະຊຸມ ປະຈຳປີ ຂອງຄະນະກັມມາທິການຮ່ວມ ສະຫະຣັດຈີນ ກ່ຽວກັບ ເຣື່ອງພານິດ ແລະການຄ້າ ໄດ້ມີຂຶ້ນບໍ່ເທົ່າໃດອາທິດ ກ່ອນທີ່ ປະທານາທິບໍດີ BARACK OBAMA ເດີນທາງໄປຢ້ຽມຢາມປະເທດຈີນ ເປັນເທື່ອທຳອິດ ອົງການ ກອງທຶນສາກົນ IMF ກ່າວວ່າຂະນະທີ່ເອເຊັຽ ພວມນຳໜ້າໂລກ ອອກຈາກສະພາບ ເສຖກິດຕົກຕ່ຳຢູ່ນັ້ນຂົງເຂດດັ່ງ ກ່າວ ຈະຕ້ອງໄດ້ປັບໂຕ ຮັບມືກັບຄວາມຕ້ອງການ ທາງດ້ານສິນຄ້າທີ່ຫລຸດໜ້ອຍລົງ ຈາກຕລາດການສົ່ງອອກ ໃນປະເທດຕາເວັນຕົກ ທີ່ສຳຄັນໆ ໃນການທຳນາຍກ່ຽວກັບເສຖກິດ ສະບັບລ່າສຸດ ທີ່ນຳອອກ ເຜີຍແຜ່ໃນວັນພະຫັດມື້ນີ້ ອົງການ IMFຄາດຄະເນ ໃນສິ່ງທີ່ອົງການດັ່ງກ່າວ ເອີ້ນວ່າ “ການຟື້ນໂຕຄືນຢ່າງໜ້າພໍໃຈ”ໂດຍທີ່ຂົງເຂດັ່ງກ່າວ ຈະຂຍາຍການເຕີບໂຕ ເປັນຫລາຍເຖິງ 5 75% ໃນປີ 2010ຈາກຣະດັບ ທີ່ມີການ ຄາດຄະເນໄວ້ 2 75% ສຳລັບປີນີ້ ແນວໃດກໍຕາມ ອົງການ IMFເຕືອນວ່າ ຄວາມຕ້ອງການ ສິນຄ້າຈາກກຸ່ມເສຖກິດ G-7 ມີທ່າທາງວ່າ ຍັງຈະສືບຕໍ່ມີຄວາມອ່ອນແອ ໄປຊົ່ວອີກ ໄລຍະນຶ່ງ ໂດຍມີຄວາມຈຳກັດ ກ່ຽວກັບສິນຄ້າ ທີ່ສົ່ງອອກຂອງເຂດເອເຊັຽ ລາຍ ງານເວົ້າວ່າ ສິ່ງດັ່ງກ່າວນີ້ ຈະເຮັດໃຫ້ອັດຕຣາ ການເຕີບໂຕໃນປີໜ້າ ຕ່ຳກວ່າອັດຕຣາສະເລັ່ຽ 6 6% ຂອງເຂດເອເຊັຽ ໃນຮອບ 10 ປີຜ່ານມາ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ